Harmakis

Harmakis tai Harmakhis, (egyptiksi Hor-em-Akhet, "Horus horisontissa") oli muinaisessa Egyptissä palvottu jumala Horuksen muoto. Gizan sfinksi esittää Harmakis-jumalaa, jolla on faarao Khafren kasvot. Harmakis kuvattiin myös haukkana tai kruunupäisenä miehenä.

Harmakis yhdistettiin erityisesti nousevaan aurinkoon, ja tässä mielessä jumalalla oli paljon yhteistä Khepri-jumalan kanssa. Faarao Thutmosis IV:n Gizan sfinksin juureen pystyttämä "Unisteela" kertoo, kuinka sfinksi unessa puhui hänelle Hor-em-Akhet-Atum-Khepri-jumalana ennustaen hänen nousunsa faaraoksi.

Lähteet

 Ancient Egypt Online: Horemakhet

Viitteet

Muinaisen Egyptin jumalat